นิราศลอนดอน - วิกิพีเดีย

# นิราศลอนดอน

### จากวิกิพีเดีย สารานุกรมเสรี

บทความนี้ต้องการตรวจสอบและยังไม่สมบูรณ์

บทความนี้ ต้องการการตรวจสอบหรือแก้ไขบางส่วน ซึ่งไม่แน่ใจหรือไม่ทราบในสิ่งที่ต้องการตรวจสอบ
คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นช่วยกันตรวจสอบและแก้ไขบทความให้มีลักษณะสมบูรณ์ยิ่งขึ้น เพื่อเป็นสาธารณประโยชน์ต่อไป
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือ และ นโยบายวิกิพีเดีย - เมื่อแก้ไขตามนโยบายแล้ว สามารถนำป้ายนี้ออกได้

นิราศลอนดอน เป็นนิราศที่แต่งโดย หม่อมราโชทัย (ม.ร.ว. กระต่าย อิศรางกูร)

สารานุกรมประเทศไทย
...

## [แก้] ประวัติ

เมื่อปี พ.ศ. 2398 สมเด็จพระบรมราชินีนาถวิกตอเรีย แห่งสหราชอาณาจักร ได้ทรงแต่งตั้งให้ เซอร์ จอห์น เบาริ่ง เป็นราชทูตเชิญพระราชสาร และเครื่องราชบรรณาการเข้ามาถวายพระบาทสมเด็จพระจอมเกล้าเจ้าอยู่หัวชักชวนให้ประเทศไทย (กรุงสยามในสมัยนั้น) ทำหนังสือสัญญาทางพระราชไมตรี ซึ่งก็คือ สนธิสัญญาเบาริง

พระบาทสมเด็จพระจอมเกล้าเจ้าอยู่หัว จึงโปรดเกล้าฯ แต่งตั้งให้พระยามนตรีสุริยวงศ์(ชุ่ม บุนนาค) พร้อมด้วยคณะ เชิญพระราชสาร และเครื่องราชบรรณาการ ไปถวายสมเด็จพระบรมราชินีนาถวิคตอเรีย เมื่อปี พ.ศ. 2400

หม่อมราโชทัย หรือ(ม.ร.ว. กระต่าย อิศรางกูร)ซึ่งในขณะได้รับตำแหน่งเป็นล่ามไปกับคณะราชทูตชุดนี้ทำให้มีโอกาส ได้เขียนจดหมายเหตุการณ์เดินทาง จนกระทั่งมาเป็นนิราศลอนดอน

## [แก้] ลักษณะการประพันธ์

กลอนนิราศ ในรูปแบบจดหมายเหตุการณ์เดินทาง

## [แก้] จุดมุ่งหมายในการแต่ง

เพื่อพรรณนาและบรรยาย ถึงเหตุการณ์เรื่องราวต่างๆ ที่เกิดขึ้นในการเดินทางของผู้แต่ง

## [แก้] เนื้อเรื่องย่อ

คณะราชทูตไทยอัญเชิญพระราชสาร พร้อมทั้งเครื่องราชบรรณาการไปถวายสมเด็จพระบรมราชินีนาถวิคตอเรียณ พระราชวังวินเซอร์ (พระราชวังประจำฤดูหนาว) ซึ่งทำให้ได้รับผลดีคือมีการเปลี่ยนแปลงสัญญาใหม่ โดยที่ไทยได้ประโยชน์เพิ่มขึ้น จากนั้นคณะราชทูตไทยได้รับพระราชทานเลี้ยงอาหารค่ำและน้ำชาและได้พักค้างแรม ณ พระราชวังวินเซอร์ 1 คืน ต่อมาจึงได้ไปเยี่ยมชมสถานที่สำคัญๆ เช่น โรงพยาบาล โรงงานทำเหรียญกษาปณ์ ป้อมศาสตราวุธแห่งลอนดอน

มงกุฎกษัตริย์อังกฤษซึ่งมีเพชรขนาดใหญ่เท่าไข่นกพิราบประดับอยู่และพระราชวังบัคกิงแฮม (พระราชวังประจำฤดู)

## [แก้] คุณค่าทางวรรณศิลป์

1. มีกลวิธีดำเนินเรื่องเป็นไปตามลำดับเวลาและสถานที่

2. มีการเลือกใช้คำซึ่งมีทั้งคำราชาศัพท์ คำภาษาต่างประเทศ จนถึงคำที่ใช้ในร้อยกรองทั่วไป

3. ได้มีการใช้ภาษาที่แสดงออกถึงอารมณ์ ความรู้สึก สอดแทรกไว้ในเนื้อความบางตอน

4. มีการใช้ภาษาที่กระชับ เข้าใจง่าย ทำให้การพรรณนาบรรยายในเนื้อเรื่องออกมาอย่างชัดเจน

5. เนื้อหามีลักษณะเป็นสารคดีปนอยู่ด้วย

6. มีการเปรียบเทียบถึงสิ่งที่เคยและไม่เคยพบเห็น รวมทั้งมีการใช้ภาษาแสดงความคิดเห็นอย่างตรงไปตรงมา

## [แก้] คุณค่าทางสังคม

1. เหตุการณ์ในนิราศลอนดอนถือเป็นเหตุการณ์สำคัญก่อนที่ไทยจะเปิดประตูรับอารยธรรมจากต่างประเทศเข้ามาซึ่งเป็นสิ่งที่วางรากฐานตามความเจริญของบ้านเมืองต่อมา

2. สะท้อนให้เห็นสภาพชีวิตและสังคมของประเทศมหาอำนาจอย่างอังกฤษกับไทย

3. สะท้อนฐานะของไทยในสายตาต่างชาติ

### [แก้] คณะราชทูตไทย

คณะราชทูตไทยที่เดินทางไปเจริญราชไมตรี ณ ประเทศอังกฤษในครั้งนี้ประกอบด้วย

#### [แก้] ฑูต

- พระยามนตรีสุริยวงศ์ (ราชทูต)
- เจ้าหมื่นสรรเพชญภักดี (อุปทูต)
- หมื่นมณเฑียรพิทักษ์ (ตรีทูต)

#### [แก้] ล่าม

- หม่อมราโชทัย (ล่ามหลวง)
- ขุนปรีชาชาญสมุทร
- ขุนจรเจนทะเล

#### [แก้] ผู้ควบคุมเครื่องราชบรรณาการ

- จมื่นราชามาตย์
- นายพิจารณ์สรรพกิจ

## [แก้] ความรู้ที่ได้รับจากเรื่อง

แซลบัน ลอร์ด แซลบัน เป็นเจ้าพนักงานการพระราชพิธี

มิสเฟาล์ มีชื่อจริงๆ ว่า “มิสเตอร์เอดวาร์ด เฟาล์” เดิมเคยอยู่พม่าเป็นผู้ที่รัฐบาลอังกฤษจัดการให้เป็นผู้สันทัดธรรมเนียมไทย เป็นผู้ดูแลอยู่กับคณะราชทูตไทย ต่อมาในสมัยรัชกาลที่ 4 มิสเตอร์เฟาล์ ได้เป็น หลวงสยามานุเคราะห์ ตำแหน่งกงสุลสยาม ณ เมืองร่างกุ้งและอยู่มาจนถึงสมัยรัชกาลที่ 5

เยนเนอรัลกัส พลตรีเซอร์ เอดวาร์ด คัส เจ้าพนักงานการพระราชพิธี

ลอร์ดกราท่า ลอร์ด กลาเรนดอน ผู้สำเร็จราชการฝ่ายกราท่า ฝ่ายต่างประเทศของอังกฤษคณะราชทูต

หมอบรัดเลย์ ซื้อลิขสิทธ์นิราศลอนดอนไปเมื่อปี พ.ศ.2405 นับเป็นวรรณคดีเรื่องแรกในประเทศไทยที่มีการซื้อ - ขายลิขสิทธ์

กรองทอง ผ้าโปร่งอันทอ หรือถักด้วยเส้นลวดทองหรือไหมทอง

ยก ผ้าไหมทอ ยกเป็นลายเด่นขึ้น

ยกนอก ผ้ายกที่ส่งจากต่างประเทศ

ยกนอกดอกวิเศษเกล็ดพิมเสน ผ้าที่มีพื้นเป็นไหมสีแดง ยกเป็นเกล็ดละเอียด มีเชิงและชาย 3 ชั้น ส้าระบับ หรือใช้คำว่า “เยียรบับ” หมายถึง ผาซึ่งทอด้วยทองแล่งกับไหม แต่ไหมน้อยกว่า

สำรด ผ้าที่ปักอย่างเดียวกับลายของเสื่อครุยใช้คาดสะเอว

กษัตริย์สอง พระบาทสมเด็จพระจอมเกล้าเจ้าอยู่หัว และพระบาทสมเด็จพระปิ่นเกล้าเจ้าอยู่หัว

พระธโรน บัลลังก์ที่ประทับกษัตริย์ มาจากภาษาอังกฤษว่า “ throne”

เพชรเม็ดใหญ่ เพชรประดับมงกุฎกษัตริย์แห่งอังกฤษมีชื่อว่า “โกอินัวร์” มีขนาดใหญ่เท่าไข่นกพิราบ

ราชสามิศ พระราชสวามีของสมเด็จพระราชินี

ราชสารสุวรรณ พระราชสารที่จารึกบนใบลานทองเป็นพระราชสารของพระเจ้าแผ่นดินแห่งสยามทั้ง 2 พระองค์

สองอังกฤษ หมายถึง มิสเตอร์เฟาล์ กับ กัปตันเกลเวอริง

กัปตันเกลเวอริง กัปตันเรือกาเรดอก ที่ทูตไทย ขอให้อยู่ร่วมกับคณะราชทูต

รัถา รถ

ขวดเฟือง ขวดที่หล่นเป็นพู เป็นเหลี่ยม ไม่กลมเรียบตลอด

เครื่องต้น เครื่องทรงสำหรับกษัตริย์ สิ่งของที่กษัตริย์ทรงใช้

ฮูโร มาจากภาษาอังกฤษที่ว่า hurrah เทียบได้กับ “ไชโย” ของไทย

ดึงข้อมูลจาก "http://th.wikipedia.org../../../%E0%B8%99/%E0%B8%B4/%E0%B8%A3/%E0%B8%99%E0%B8%B4%E0%B8%A3%E0%B8%B2%E0%B8%A8%E0%B8%A5%E0%B8%AD%E0%B8%99%E0%B8%94%E0%B8%AD%E0%B8%99.html".

หมวดหมู่: หน้าที่ต้องการความช่วยเหลือ | นิราศ

##### Views

- บทความ
- อภิปราย
- รุ่นปัจจุบัน

##### ค้นหา